謝黄禪師華嚴會供食
作者：謝枋得
朝代：宋

paragraphs: 十兆九萬拜，求道心如惔。
毗盧頂上珠，直欲一手探。
天厨送誰饌，衆腹豈敢貪。
君有維摩心，作繭憐吳蠶。
八萬四千供，只須丈室函。
昔我聞晨鐘，今載草堂柟。
流年急如梭，長歌愧仙藍。
勇尋趙州關，何畏白髮鬖。
願爲護法輪，金甲持長錟。
又恐囘道人，晚遇黄龍南。